Terry Fox

Terrance Stanley FoxTerry Fox katka Canadachanej wan mutaluani, tapalewiani, wan tashimalis iwan tesajsay kukulis tekwisi. Yaja nesik tik se tunal se pual chikwey pal ne metzti chikume tik ne shiwit se shikipil chiknawi tzunti ume pual kashtul yey. Yaja mikik se tunal se pual chikwey pal ne metzti chikwasen tik ne shiwit se shikipil chiknawi tzunti nawi pual se (1958 – 1981).
Tik ne shiwit se shikipil chiknawi tzunti yey pual kashtul ume (1977), ne tapajtiani kutun ne imaltapach imetzkuyu ka Fox ika yaja kipituya ne tesajsay kukulis tekwisi.  

Kwak Fox kipituya se pual se shiwit, yaja pejki “Marathon of Hope”. Yaja kinekituya mutalua muchi Canada (9,984,670 km) ika yaja kinekituya kiputzua ne tumin pal ne amachtilis tesajsay kukulis tekwisi.

 KWAK YAJA CHIKITIK KATKA 
Fox nesik tik ne techan Winnipeg Winnipegtik CanadaCanada.

Ne imiekawan:

 Rolland Fox (iuteku)
 Betty Fox (iunan)
 Fred Fox (imanuj)
 Darrell Fox (iikaw)
 Judith Fox (iikaw)

Ne iunoya katka “métis”.

Tik Canada, ne taketzalis “métisMétis” kineki ina se canadachanej tajku ikman wan tajku europeochanej.

Tik ne shiwit se shikipil chiknawi tzunti yey pual chikwasen (1966), imiekawan yawit katka tik ne techan Surrey, nemanha tik ne techan Port Coquitlam tik ne shiwit se shikipil chiknawi tzunti yey pual chikwey.

Fox kinekyua kimawiltia ne basketball wan mutalua.

 NE TESAJSAY KUKULIS TEKWISI 
Tik ne shiwit se shikipil chiknawi tzunti yey pual kashtul ume (1977), Fox kishpulultij imaltapach imetzkuyu ika kipiyua ne tesajsay kukulis tekwisi. 

Yey semanaj nemanha, ne tajtajpiani kimakak Fox se imetzkuyu tepusti ipal nejnemi.

 NE “MARATHON OF HOPE” 
Fox kwalanituya ika ne tajtajpiani tesu kipituyat ne tumin ipal mumachtiat ipanpa ne tesajsay kukulis tekwisi.
Tik ne shiwit se shikipil chiknawi tzunti nawi pual ne “Marathon of Hope” nesik pal iyulu Fox.
Fox pejki ne “Marathon of Hope” se tunal majtakti ume pal ne metzti nawi tik ne techan, St. John’s. Fox kishtuka katka imaltapach imetzkuyu tik ne weay puyak at itukey “Oceano Atlantico”. Nusan, Fox kitema katka ume shulun iwan wey puyak at. Se shulun ipal Fox wan ne ukse shulun ipal ne wey puyek at itukey “Oceano Pacifico”. Nemanha yaja pejki mutalua.  

 KEN MIKIK 
Melka ne iijikniwan kimakak ne tumin, Fox te pejki mutalua muchi Canada (9,984,670 km) ika kimakak ukse ne tesajsay kukulis tekwisi keman Fox yawi katka ne techan Thunder Bay se tunal se pal ne metzti chiknawi. 

Fox mutaluj makwil shikipil yey tzunti yey pual kashtul yey km (5,373 km). 

Nemanha chiknawi metzti, Fox mikik se tunal se pual chikwey pal ne metzti chikume tik ne kaltapajtiani.

 KEN KIPUTZUAT NE TUMIN 
Keman Fox mutaluj, ne iijikniwan kikimakak Fox $1,700,000 dolares (an $6,000,000 dolares).

Kwak yaya nemituya tik ne kaltapajtiani ne iijikniwan kikimakak Fox $$23,000,000 dolares (an $73,000,000).

 IPANPA UNI